கேள்வி: ஐசோபியூட்டைரால்டிகைடு - தயாரிப்பு பற்றி தகவல் சொல்.
பதில்: பெரும்பாலும் புரோப்பீனை ஐதரோபார்மைலேற்றம் செய்யும் போது ஓர் உடன்விளைபொருளாக ஐசோபியூட்டைரால்டிகைடு உருவாகிறது. இச்சேர்மம் ஒவ்வோர் ஆண்டும் பல மில்லியன் டன்கள் இவ்வாறு தயாரிக்கப்படுகிறதுBoy Cornils, Richard W. Fischer, Christian Kohlpaintner "Butanals" in Ullmann's Encyclopedia of Industrial Chemistry, 2000, Wiley-VCH, Weinheim. . வலிமையான கனிம அமிலங்கள் வினையூக்கியாகச் செயல்பட்டு மெத்தல்லைல் ஆல்ககாலை ஐசோபியூட்டைரால்டிகைடாக மறுசீராக்கம் செய்கின்றன. பாக்டீரியாக்களைப் பயன்படுத்தி இயற்கையிலேயே கூட இச்சேர்மம் உற்பத்தியாகிறது
கேள்வி: ஐசோபியூட்டைரால்டிகைடு - வினைகள் குறித்து விரிவாக சொல்லுங்கள்.
பதில்: ஐசோபியூட்டைரால்டிகைடை ஐதரசனேற்றம் செய்தால் ஐசோபியூட்டனாலும், ஆக்சிசனேற்றம் செய்யும்போது மெத்தக்ரோலின் அல்லது மெத்தக்ரைலிக் அமிலமும் கிடைக்கின்றன. பார்மால்டிகைடுடன் சேர்த்து ஒடுக்க வினைக்கு உட்படுத்தினால் ஐதராக்சிபைவால்டிகைடு உருவாகிறது.